इंदिरा गांधी दी चर्चा करदे होई इस लेख च सोनिया गांधी ने लिखेआ ऐ जिसलै उनें गांधी परिवार दे सदस्य दे रुपै च परिवार च कदम रक्खेआ उस बेल्लै इंदिरा गांधी दी अध्यक्षता च कांग्रेस पार्टी हालांके बड्डी पार्टी ही ब राजनैतिक बरोध खदकना शुरू होई गेआ हा। इस चाल्ली कन्नै उंदी पैह्‌ली राजनैतिक क्लासरूम महत्वपूर्ण घटनाएं कन्नै भरोची दी रेई। लेख च सोनिया गांधी ने लिखेआ ऐ जे इक तमाम राजनैतिक घुमाऽ ते उथल पुथल ब्याह् दे पैह्‌ले 13 ब’रे दे नेपथ्य च ते हे, ब साढ़ा परिवारिक जीवन कुल मलाइयै शांत बनेआ रेआ, उसलै चानचक्क इक दे बाद इक त्रासदियें साढ़ी दुनिया गी झकझोरियै तबाह् करी दित्ता। लेख च सोनिया गांधी ने नेहरू गांधी खानदान दी चर्चा करदे होई गलाया ऐ जे जनता दा प्रेम ते विश्वास साढे च उत्तरदायित्व दी भावना फूंकदा ऐ ते इयै बजह् ऐ जे मेरे जनेह् अनमने राजनीतिग्य गी बी सार्वजनिक जीवन च औने लेई प्रेरित कीता।